แม่เฒ่าฝันว่าได้เพชร ซื้อเลขท้าย 26 ถูกที่ 1 รวย 6 ล้าน ตอนอายุ 78 ปี
แม่เฒ่าเมืองลุง โชคดีได้เป็นเศรษฐินีในวัย 78 ปี หลังจากตั้งใจไปซื้อลอตเตอรี่เลขท้าย 26 ได้มา 1 ใบ พอตกกลางคืน ฝันเห็นคนแก่มามอบเพชร ก่อนกลายเป็นลาภก้อนโต ได้เงิน 6 ล้านบาท    ,เมื่อเวลา 17.30 น. วันที่ 1 พ.ย. ผู้สื่อข่าว จ.พัทลุง รายงานว่า ได้มีนางแดง ทองแก้ว อายุ 78 ปี อยู่บ้านเลขที่ 15 หมู่ 11 ต.เขาเจียก อ.เมืองพัทลุง พร้อมญาติๆ เดินทางมาพบ พ.ต.อ.วิชัย วิชยานฤพล ผกก.สภ.เมืองพัทลุง ที่ห้องทำงาน พร้อมนำสลากกินแบ่งรัฐบาล ประจำงวดที่ 1 พ.ย. 60 รางวัลที่ 1 หมายเลข 533726 ให้ พ.ต.อ.วิชัย ได้ดูด้วย ซึ่งในตอนแรก พ.ต.อ.วิชัย ไม่คิดว่าจะเป็นผู้โชคดี โดยคิดว่านางแดงจะเข้ามาร้องทุกข์กับตน จากนั้น พ.ต.อ.วิชัย ได้นำนางแดงไปให้ ร.ต.อ.สุรันต์ เบื้องบน รอง สว.(สอบสวน) สภ.เมืองพัทลุง เพื่อลงบันทึกประจำวันไว้เป็นหลักฐานต่อไป,นางแดง เผยว่า ก่อนหน้านี้ตนไปซื้อของในตลาดท่ามิหรำ ต.คูหาสวรรค์ อ.เมืองพัทลุง และได้เลือกซื้อสลากกินแบ่งรัฐบาลที่ลงท้ายด้วยเลข 26 มา 1 ใบ พอตกกลางดึก ตนได้ฝันว่ามีคนแก่นำเพชรมาให้ ซึ่งตนก็ไม่นึกว่าจะได้ลาภก้อนโตถึง 6 ล้านบาท,จนวันนี้ได้มีชาวบ้านบอกว่าเลขท้ายรางวัลที่ 1 ลงท้ายด้วย 26 ครั้นเมื่อนำสลากกินแบ่งรัฐบาลออกมาดูก็พบว่าตัวเองถูกรางวัลที่ 1 จึงได้ชวนญาติเข้าพบ พ.ต.อ.วิชัย นายตำรวจที่ตัวเองนับถือ เพื่อเข้าแจ้งความลงบันทึกไว้เป็นหลักฐาน นางแดง กล่าวในที่สุด.
แม่เฒ่าเมืองลุง โชคดีได้เป็นเศรษฐินีในวัย 78 ปี หลังจากตั้งใจไปซื้อลอตเตอรี่เลขท้าย 26 ได้มา 1 ใบ พอตกกลางคืน ฝันเห็นคนแก่มามอบเพชร ก่อนกลายเป็นลาภก้อนโต ได้เงิน 6 ล้านบาท   
หวย,ถูกหวย,ถูกรางวัลที่1,รวยตอนแก่,พัทลุง,ข่าวทั่วไป